NÁRODNÁ RADA SLOVENSKEJ REPUBLIKY

**IV. volebné obdobie**

**244a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona o prevencii a náprave environmentálnych škôd a o zmene a doplnení niektorých zákonov (tlač 244) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 355 z 10. mája  2007 pridelila vládny návrh zákona o prevencii a náprave environmentálnych škôd a o zmene a doplnení niektorých zákonov (tlač 244) na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **Výboru Národnej rady Slovenskej republiky pre financie, rozpočet a menu a**

**Výboru Národnej rady Slovenskej republiky pre pôdohospodárstvo, životné prostredie a ochranu prírody**

 Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 188 z 13. júna 2007 s vládnym návrhom zákona **súhlasil** a odporučil ho Národnej rade Slovenskej republiky **schváliť** s pripomienkami.

 Výbor Národnej rady Slovenskej republiky pre financie, rozpočet a menu uznesením č.146 zo 14. júna 2007 s vládnym návrhom zákona **súhlasil** a odporučil ho Národnej rade Slovenskej republiky **schváliť** s pripomienkami.

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č.113 z 12. júna 2007 s vládnym návrhom zákona **súhlasil** a odporučil ho Národnej rade Slovenskej republiky **schváliť** s pripomienkami.

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

**Čl. I**

1.K § 1 ods. 6

V odseku 6 sa slovo „uplynulo“ nahrádza slovom „uplynie“.

Pripomienka, v súlade so zámerom predkladateľa. Návrh zákona sa nevzťahuje na environmentálne škody vzniknuté pred jeho účinnosťou, takže zákon nebude riešiť tzv. staré záťaže. Navrhovanom zmenou sa precizuje legislatívny zámer a odstraňuje možný retroaktívny výklad ustanovenia.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

2. K § 2 ods. 1 písm. p)

 Písmeno p) znie:

„p) obnovou, vrátane prirodzenej obnovy, ak ide o

1. environmentálnu škodu na chránených druhoch a chránených biotopoch a na vode návrat poškodených prírodných zdrojov alebo ich zhoršených funkcií do základného stavu,

 2. environmentálnu škodu na pôde odstránenie akéhokoľvek závažného rizika nepriaznivých účinkov na zdravie,“.

Legislatívno-technická pripomienka upravujúca ustanovenie analogicky z ustanovením § 2 ods. 1 písm. l).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

3. K nadpisu druhej časti

Nadpis druhej časti znie: „Preventívna činnosť a nápravná činnosť“.

Ide o dva samostatné inštitúty, ktoré sú samostatné nielen pokiaľ ide o ich  časovú realizáciu, ale aj svojím vecným obsahom, čo treba primerane legislatívne vyjadriť.  Nápravná činnosť je explicitne vyjadrená v § 5 návrhu zákona, pokiaľ preventívna činnosť je implicitne vyjadrená v ustanoveniach § 3 ods. 3.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

4. K § 3 ods. 6

V odseku 6 sa za slová „hrozby environmentálnej škody“ vkladajú slová „alebo pôvodca vzniku environmentálnej škody“.

Pripomienka zohľadňujúca obsah ustanovenia pre situáciu skutočného vzniku environmentálnej škody rešpektujúca predkladateľov zámer.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

5. K § 5 ods. 3 písmeno c) druhému bodu

V druhom bode sa za slová „právneho nástupcu,“ vkladá slovo „alebo“.

Legislatívna pripomienka, ktorou sa zabezpečí dôrazný alternujúci postup.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

6. K § 12 ods. 1

V odseku 1 sa slová „preventívne opatrenia podľa § 4 ods. 3 písm. c) a § 5 ods. 3 písm. c)“ nahrádzajú slovami „preventívne opatrenia podľa § 4 ods. 3 písm. c) alebo nápravné opatrenia podľa § 5 ods. 3 písm. c)“.

Ide o dva samostatné inštitúty.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výboru Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

7. K § 13 ods. 2

 V odseku 2 sa slová „zodpovedať výške predpokladaných nákladov na nápravnú činnosť vrátane analýzy rizika a nápravných opatrení“ sa nahrádzajú slovami „zodpovedať výške predpokladaných nákladov na nápravnú činnosť vrátane analýzy rizika a nákladov na nápravné

 opatrenia“.

Náklady na nápravné opatrenia sú samostatne vyčísliteľné; nevyčísľujú sa vrátane nápravnej činnosti.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

8. K § 14 ods. 1

V odseku 1 sa slová „podľa ustanovení § 3 až 13“ sa nahrádzajú slovami „podľa ustanovení druhej a tretej časti zákona“.

Legislatívno-technická pripomienka v súlade so zaužívanou legislatívnou praxou.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

9. K § 16 ods. 2 písm. d)

V písmene d) sa slová „podľa § 11“ nahrádzajú slovami „podľa § 14“.

Oprava chybného vnútorného odkazu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

10. K § 18 ods. 1 písm. a)

V písmene a) sa slová „s výnimkou prípadu uvedeného“ nahrádzajú slovami „okrem ustanovenia uvedeného“.

Legislatívno-technická pripomienka.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

11. V § 20 ods. 2 a § 31 ods. 6

Slová „zodpovedný prevádzkovateľ“ vo všetkých tvaroch sa nahrádzajú slovami „prevádzkovateľ“ v príslušnom tvare.

Legislatívna pripomienka zohľadňujúca terminológiu zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

12. K § 20 ods. 2 písm. e)

V písmene e) sa slová „zainteresovaných osobách“ nahrádza slovom „osobách“.

Pripomienka odstraňujúca neúčelné slovné spojenie.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

13. K § 22 ods. 6

V odseku 6 tretej vete sa slová „nápravné opatrenia“ nahrádzajú slovami „opatrenia na nápravu“.

Legislatívna pripomienka; ide o inštitút „opatrenia

na nápravu“, tak ako sa uvádza v prvej vete ods. 6.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

14. K § 28 ods. 6

V odseku 6 sa slovo „tak“ nahrádza slovami „príslušný orgán upovedomí účastníkov“.

Pripomienka, ktorou sa gramaticky precizuje ustanovenie za bodkočiarkou.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

15. K § 32 ods. 5

V druhej vete sa slovo „úrad“ nahradzuje slovom „orgán“.

Ide o zmenu slovného spojenia „príslušný úrad“ na spojenie „príslušný orgán“ v zhode so zavedenou legislatívnou skratkou v § 3 ods. 3. Slovné spojenie „príslušný úrad“ sa v texte zákona nikde nespomína, nie je zadefinované a nie je ani zavedené ako legislatívna skratka.

**Výbor Národnej rady Slovenskej republiky pre financie, rozpočet a menu**

**Gestorský výbor odporúča schváliť**

16. K § 32 ods. 6

 Slovo „príslušný“ sa nahradzuje slovom „odvolací“.

V tomto prípade je potrebné odlíšiť príslušný orgán od odvolacieho orgánu, pretože zatiaľ čo príslušný orgán je podľa § 3 ods. 3 orgánom príslušným na konzultáciu s prevádzkovateľom vo veci posúdenia a vzniku environmentálnej škody, odvolací orgán vstupuje do procesu len ako druhostupňový správny orgán.

**Výbor Národnej rady Slovenskej republiky pre financie, rozpočet a menu a**

**Gestorský výbor odporúča schváliť**

**Čl. IV**

17. K čl. IV

V druhom bode sa číselné označenie poznámky 7b nahrádza číselným označením 13a.

Pripomienka, ktorou sa zabezpečí zachovanie numerického poradia poznámok pod čiarou odkazom v novelizovanom zákone.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**Čl. VIII**

18. K čl. VIII

Tento zákon nadobúda účinnosť 1. septembra 2007 okrem ustanovenia čl. I § 13, ktoré nadobúda účinnosť 1. júla 2012 a ustanovenia čl. I § 20, ktoré nadobúda účinnosť 1. januára 2008.

Navrhujeme nový dátum účinnosti zákona s ohľadom na čas potrebný na jeho prerokovanie (2. a 3. čítanie), zabezpečenie podpisov ústavných činiteľov (najmä 15 dňová lehota pre prezidenta Slovenskej republiky) a čas potrebný pre Redakciu Zbierky zákonov Slovenskej republiky. Zároveň navrhujeme legislatívno-technické precizovanie predmetného ustanovenia

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu a**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**V.**

 Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

 O bodoch spoločnej správy č. 1 až 18 hlasovať spoločne s návrhom gestorského výboru uvedené body schváliť.

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o prevencii a náprave environmentálnych škôd a o zmene a doplnení niektorých zákonov (tlač 244) **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

 Spoločná správa výborov Národnej rady Slovenskej republiky o prerokovaní vládneho návrhu zákona o prevencii a náprave environmentálnych škôd a o zmene a doplnení niektorých zákonov (tlač 244) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 124 z 18. júna 2007.

 V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Ján **S l a b ý** v. r.

predseda výboru